Davlat ehtiyojlari uchun paxta xomashyosini yetkazib berish boʻyicha shartnoma majburiyatlarini bajargan fermer xoʻjaliklariga kontraktatsiya shartnomasidan ortiqcha topshirilgan paxta xomashyosini qayta ishlashdan olingan paxta shroti (kunjarasi) va paxta chigiti sheluxasini sotish tartibi toʻgʻrisidagi nizomni tasdiqlash haqida
(resolution, 2020-03-19)

Oʻzbekiston Respublikasi Prezidentining “Oʻzbekistonda fermerlik faoliyatini tashkil qilishni yanada takomillashtirish va uni rivojlantirish chora-tadbirlari toʻgʻrisida” 2012-yil 22-oktabrdagi PF–4478-son Farmonini bajarish yuzasidan hamda paxta xomashyosi hosildorligini va yetishtirish hajmlarini koʻpaytirishdan fermer xoʻjaliklarining manfaatdorligini oshirish maqsadida Vazirlar Mahkamasi qaror qiladi: 1. 2013-yil hosilidan boshlab Oʻzbekiston respublika tovar xomashyo birjasining ochiq birja savdolarida yem-xashak sotish boʻyicha tuman va viloyat birlashmalari tomonidan xarid qilingan paxta shroti (kunjara) va paxta chigiti sheluxasi ular tomonidan birinchi navbatda davlat ehtiyojlari uchun shartnoma hajmlaridan ortiq paxta xomashyosi yetkazib berishni taʼminlagan fermer xoʻjaliklariga sotilishi tartibi belgilansin. 2. Oʻzbekiston Respublikasi Iqtisodiyot vazirligi tegishli moddiy balanslarni ishlab chiqishda 2013-yil hosilidan boshlab davlat ehtiyojlari uchun shartnoma hajmlaridan ortiq paxta xomashyosi yetkazib berishni taʼminlagan fermer xoʻjaliklariga moʻljallangan paxta shroti (kunjara) va paxta chigiti sheluxasini birja savdolari orqali sotish hajmlarini alohida satrda nazarda tutsin. 3. Davlat ehtiyojlari uchun paxta xomashyosini yetkazib berish boʻyicha shartnoma majburiyatlarini bajargan fermer xoʻjaliklariga kontraktatsiya shartnomasidan ortiqcha topshirilgan paxta xomashyosini qayta ishlashdan olingan paxta shroti (kunjara) va paxta chigiti sheluxasini sotish tartibi toʻgʻrisidagi Nizom ilovaga muvofiq tasdiqlansin. 4. Qoraqalpogʻiston Respublikasi Vazirlar Kengashi Raisiga, viloyatlar va tumanlar hokimlariga, Oziq-ovqat sanoati korxonalari uyushmasi va “Oʻzpaxtasanoat” aksiyadorlik jamiyati rahbarlariga ushbu qarorda belgilangan tartibga rioya etilishi uchun shaxsiy javobgarlik yuklansin. 5. Vazirliklar va idoralar bir oy muddatda idoraviy normativ-huquqiy hujjatlarini ushbu qarorga muvofiqlashtirsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Ushbu Nizom davlat ehtiyojlari uchun shartnoma hajmlaridan ortiq paxta xomashyosini yetkazib bergan fermer xoʻjaliklariga paxta shroti (kunjara) va paxta chigiti sheluxasini sotish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: tuman va viloyat birlashmalari — paxta shroti (kunjara) va paxta chigiti sheluxasini birja savdolaridan xarid qiluvchi va keyinchalik ularni fermer xoʻjaliklariga sotuvchi ixtisoslashtirilgan tashkilotlar; ixtisoslashtirilgan shoxobchalar — tuman va viloyat birlashmalari tarkibidagi yem-xashak, shu jumladan omixta yem, shrot (kunjara) va sheluxani sotuvchi ixtisoslashtirilgan punktlar; fermer xoʻjaliklari — davlat ehtiyojlari uchun paxta xomashyosini kontraktatsiya shartnomalarida nazarda tutilgan hajmlardan ortiqcha topshirgan paxtachilik fermer xoʻjaliklari. 3. Keyinchalik fermer xoʻjaliklariga sotish uchun paxta shroti (kunjara) va paxta chigiti sheluxasini tuman va viloyat birlashmalariga sotish ochiq birja savdolari orqali amalga oshiriladi. 4. Tuman va viloyat birlashmalari ixtisoslashtirilgan shoxobchalar orqali ushbu Nizomga muvofiq sotib olingan paxta shroti (kunjara) va paxta chigiti sheluxasi fermer xoʻjaliklariga sotilishini taʼminlaydi. 5. Fermer xoʻjaliklari ushbu Nizomga muvofiq oʻzlariga moʻljallangan paxta shroti (kunjara) va paxta chigiti sheluxasini umuman Qoraqalpogʻiston Respublikasi, viloyatlar va tumanlar boʻyicha shartnoma majburiyatlari bajarilishidan qatʼi nazar sotib oladi. 6. Paxta shroti (kunjara) va paxta chigiti sheluxasini fermer xoʻjaliklariga sotish ushbu Nizomga 1-ilovaga muvofiq sxema boʻyicha amalga oshiriladi. 7. Paxtani qayta ishlash korxonalari har yili 5-dekabrga qadar fermer xoʻjaliklari bilan birgalikda davlat ehtiyojlari uchun kontraktatsiya shartnomalarida belgilangan hajmlardan ortiqcha yetkazib berilgan paxta xomashyosi hajmlari toʻgʻrisida solishtirma dalolatnomani tuzadilar. 8. Tuzilgan solishtirma dalolatnomalar asosida paxtani qayta ishlash tashkiloti tuman Qishloq xoʻjaligi boʻlimi hamda tuman fermer, dehqon xoʻjaliklari va tomorqa yer egalari kengashi bilan birgalikda ushbu Nizomga 2-ilovaga muvofiq shakl boʻyicha fermer xoʻjaliklari tomonidan davlat ehtiyojlari uchun yetkazib berilgan paxta xomashyosi, shartnoma hajmlaridan ortiqcha paxta xomashyosi, shuningdek shartnoma hajmlaridan ortiqcha paxta xomashyosidan olingan texnik chigitlar hajmlari aks etgan fermer xoʻjaliklari reyestrini shakllantiradi va uni joriy yilning 10-dekabriga qadar tuman hokimligiga taqdim etadi. Texnik chigit chiqishi meʼyori qayta ishlangan paxta xomashyosi hajmining 50 foizi miqdorida belgilanadi. 9. Tuman hokimliklari fermer xoʻjaliklari reyestri qabul qilib olingan kundan boshlab ikki ish kuni mobaynida mazkur reyestrni tasdiqlaydi va uni (hujjatning elektron versiyasi bilan birga) Qoraqalpogʻiston Respublikasi Vazirlar Kengashiga va viloyatlar hokimliklariga yuboradi. 10. Qoraqalpogʻiston Respublikasi Vazirlar Kengashi, viloyatlar hokimliklari “Oʻzpaxtasanoat” aksiyadorlik jamiyatining mintaqaviy paxta terminallari, viloyat Qishloq xoʻjaligi boshqarmasi, hududiy fermer, dehqon xoʻjaliklari va tomorqa yer egalari kengashi bilan birgalikda tuman hokimliklari tomonidan taqdim etilgan fermer xoʻjaliklari reyestrlarini umumlashtiradilar va tasdiqlaydilar hamda joriy yilning 15-dekabrigacha uni ushbu Nizomga 3-ilovaga muvofiq shakl boʻyicha “Oʻzpaxtasanoat” AJga (shu jumladan hujjatning elektron versiyasini) yuboradilar. 11. “Oʻzpaxtasanoat” AJ fermer xoʻjaliklari reyestri olingan kundan boshlab besh ish kuni mobaynida ushbu reyestrni umumlashtiradi va yigʻma reyestrni “Oʻzyogʻmoysanoat” uyushmasiga (shu jumladan hujjatning elektron versiyasini) yuboradi. 12. “Oʻzyogʻmoysanoat” uyushmasi “Oʻzpaxtasanoat” aksiyadorlik jamiyati tomonidan taqdim etilgan fermer xoʻjaliklari reyestrlari asosida fermer xoʻjaliklariga sotish uchun ularga moʻljallangan paxta shroti (kunjara) va paxta chigiti sheluxasi hajmlarini ushbu Nizomga 4-ilovaga muvofiq shakl boʻyicha aniqlaydi. Paxta shroti (kunjara) va paxta chigiti sheluxasi meʼyori ushbu Nizomning 8-bandiga muvofiq aniqlangan texnik chigit hajmiga nisbatan tegishli ravishda 44,8 va 31,7 foiz miqdorida belgilanadi. 13. “Oʻzyogʻmoysanoat” uyushmasi joriy yilning 25-dekabriga qadar: paxta shroti (kunjara) va paxta chigiti sheluxasi hajmlari, shuningdek yogʻ-moy tashkilotlari joylashuvi aks etgan tasdiqlangan fermer xoʻjaliklari reyestrini Qoraqalpogʻiston Respublikasi Vazirlar Kengashiga va viloyatlar hokimliklariga; paxta shroti (kunjara) va paxta chigiti sheluxasi hajmlarining respublika mintaqalari boʻyicha hisob-kitoblarini kelgusi yil uchun paxta shroti (kunjara) va paxta chigiti sheluxasini ishlab chiqarish va foydalanish balanslarini shakllantirishda hisobga olish uchun Oʻzbekiston Respublikasi Iqtisodiyot vazirligiga yuboradi. 14. Qoraqalpogʻiston Respublikasi Vazirlar Kengashi, viloyatlar hokimliklari “Oʻzyogʻmoysanoat” uyushmasi tomonidan taqdim etilgan fermer xoʻjaliklari reyestrini uch ish kuni mobaynida viloyat va tuman birlashmalariga, shuningdek tuman hokimliklariga yuboradi. 15. Tuman birlashmalari reyestr asosida oʻn ish kuni mobaynida fermer xoʻjaliklari bilan paxta shroti (kunjara) va paxta chigiti sheluxasini sotish boʻyicha shartnomalar tuzadilar. Shartnomalarni oʻz vaqtida tuzishni tashkil etish va ularning bajarilishi boʻyicha javobgarlik tuman Qishloq xoʻjaligi boʻlimlariga hamda tuman birlashmalariga yuklanadi. 16. Tuman va viloyat birlashmalari Qoraqalpogʻiston Respublikasi Vazirlar Kengashi, viloyatlar hokimliklari tomonidan taqdim etilgan fermer xoʻjaliklari reyestri asosida paxta shroti (kunjarasi) va paxta chigiti sheluxasini ixtisoslashtirilgan shoxobchalar orqali naqd pulga yoki pul oʻtkazish yoʻli orqali fermer xoʻjaliklariga sotadi. Ushbu Nizomga muvofiq ixtisoslashtirilgan shoxobchalarning fermer xoʻjaliklariga paxta shroti (kunjara) va paxta chigiti sheluxasini sotish xarajatlari bilan bogʻliq ustamasi birja narxining 7 foizidan oshmasligi kerak. 17. Ixtisoslashtirilgan shoxobchalarning rahbarlari sotilgan paxta shroti (kunjara) va paxta chigiti sheluxasi hajmlarini maxsus daftarlarda roʻyxatga oladi hamda Qoraqalpogʻiston Respublikasi Vazirlar Kengashi va viloyatlar hokimliklari tomonidan taqdim etilgan fermer xoʻjaliklari reyestri asosida ularni fermer xoʻjaliklariga sotish boʻyicha moddiy javobgar shaxslar hisoblanadi. 18. Tuman birlashmalari rahbarlari fermer xoʻjaliklari boʻyicha sotilgan paxta shroti (kunjara) va paxta chigiti sheluxasi hajmlari toʻgʻrisidagi maʼlumotni har oyning 1 va 16-kunida viloyat birlashmalariga, shuningdek tuman Qishloq xoʻjaligi boʻlimiga hamda tuman fermer, dehqon xoʻjaliklari va tomorqa yer egalari kengashiga taqdim etadilar. 19. Viloyat birlashmalari tuman birlashmalari boʻyicha sotilgan paxta shroti (kunjara) va paxta chigiti sheluxasi hajmlari toʻgʻrisidagi maʼlumotni har oyning 5-kunigacha Oʻzbekiston Respublikasi Qishloq xoʻjaligi vazirligiga, Oʻzbekiston fermer, dehqon xoʻjaliklari va tomorqa yer egalari kengashiga va “Oʻzyogʻmoysanoat” uyushmasi, shuningdek Qoraqalpogʻiston Respublikasi Vazirlar Kengashiga, viloyatlar hokimliklariga taqdim etadi. 20. Ushbu Nizom talablari buzilishida aybdor boʻlgan shaxslar qonun hujjatlarida belgilangan tartibda javob beradilar. 21. Ushbu Nizomda nazarda tutilmagan masalalar boʻyicha yuzaga keladigan barcha nizolar va kelishmovchiliklar qonun hujjatlarida belgilangan tartibda hal etiladi. ‎‎‎“TASDIQLAYMAN” ‎ ‎‎_____________ tumani hokimi ‎ _______________ ‎ ________________________ (imzo, muhr) ‎ ‎ ‎‎(F.I.O.) ‎ ‎ ‎‎‎‎20____ y. “____” _______________ ‎ ‎ ‎ ‎ ‎‎_____________ viloyati (Qoraqalpogʻiston Respublikasi) _____________ tumani boʻyicha davlat ehtiyojlari uchun kontraktatsiya shartnomasidan ortiqcha paxta xomashyosi yetkazib bergan fermer xoʻjaliklari ‎REESTRI ‎ ‎ ‎ ‎ ‎ ‎ ‎ ‎ ‎ ‎ ‎ tonna‎ ‎‏T/r‎ Fermer xoʻjaliklari nomi‎‏‎ ‎‎Paxta xomashyosini yetkazib berish Kontraktatsiya shartnomasidan ortiqcha yetkazib berilgan paxta xomashyosi hajmi 4-ustun — 3-ustun) ‎‏ Shartnomadan ortiqcha yetkazib berilgan paxta xomashyosidan olingan texnik chigit hajmlari (5-ustun x 50/100) ‎‏ reja boʻyicha‎ amalda‎ 1‎ 2‎ 3‎ 4‎ 5‎ 6‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ___________________Paxtani qayta ishlash tashkiloti direktori ‎ ‎ _____________ tumani qishloq xoʻjaligi boʻlimi boshligʻi ‎ _____________ tumani fermer, dehqon xoʻjaliklari va tomorqa yer egalari kengashi raisi ‎‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ‎ ________ ‎ _____________ ‎‎ ________ _____________ _________‎ _____________‎ ‎‎(imzo, muhr) (F.I.O.)‎ (imzo, muhr)‎‎ (F.I.O.)‎‎ (imzo, muhr) ‎‎‎ (F.I.O.)‎‎ 20____ y. “____” ______________ 20____ y. “____” ______________ 20____ y. “____” _____________ ‎‎‎“TASDIQLAYMAN” ‎ ‎‎_____________viloyati hokimi ‎ _______________ ‎ ________________________ (imzo, muhr) ‎ ‎ ‎‎(F.I.O.) ‎ ‎ ‎‎‎‎20____ y. “____” _______________ ‎ ‎ ‎ ‎ _____________ viloyati (Qoraqalpogʻiston Respublikasi) boʻyicha davlat ehtiyojlari uchun kontraktatsiya shartnomasidan ortiqcha paxta xomashyosi yetkazib bergan fermer xoʻjaliklari ‎REESTRI ‎ ‎ ‎ ‎ ‎ ‎ ‎ ‎ ‎ ‎ ‎ tonna‎ ‎‏T/r‎ Tuman va fermer xoʻjaliklari nomi ‎‎Paxta xomashyosini ‎yetkazib berish Kontraktatsiya shartnomasidan ortiqcha yetkazib berilgan paxta xomashyosi hajmi (4-ustun – 3-ustun) Shartnomadan ortiqcha yetkazib berilgan paxta xomashyosidan olingan texnik chigit hajmlari (5-ustun x 50/100) reja boʻyicha‎ amalda‎ 1‎ 2‎ 3‎ 4‎ 5‎ 6‎ ‎‎____________ tumani ‎ ‎ ‎ ‎ 1.‎ ___________ f/x ‎ ‎ ‎ ‎ ‎ 2.‎ ‎ ‎ ‎ ‎ ‎ ‎Tuman boʻyicha jami X‎ X‎ ‎ ‎ ‎‎____________ tumani ‎ ‎ ‎ ‎ 1.‎ ___________ f/x ‎ ‎ ‎ ‎ ‎ 2.‎ ‎ ‎ ‎ ‎ ‎ ‎ Tuman boʻyicha jami‎ ‎X ‎X ‎ ‎ ‎ Viloyat boʻyicha jami‎ X‎ X‎ ‎ ‎ ‎‎‎“TASDIQLAYMAN” ‎ “Oʻzyogʻmoysanoat” uyushmasi raisi ‎ _______________ ‎ ________________________ (imzo, muhr) ‎ ‎ ‎‎(F.I.O.) ‎ ‎ ‎‎‎‎20____ y. “____” _______________ ‎ ‎ ‎ ‎ ‎____________ viloyati (Qoraqalpogʻiston Respublikasi) fermer xoʻjaliklariga sotish uchun moʻljallangan paxta shroti (kunjara) va paxta chigiti sheluxasi‎ HAJMLARI ‎ ‎ ‎ ‎ ‎ T/r‎ Tuman va fermer xoʻjaliklari nomi‎ Paxta shroti (kunjara)‎ hajmlari, tn.‎ ‎‎ (2-ilovaning ‎6-ustuni x 44,8/100)‎ Paxta chigiti sheluxasi ‎hajmlari, tn.‎ (2-ilovaning 6-ustuni‎ x 31,7/100) ‎ Biriktirilgan ‎yogʻ-moy tashkilotlarining‎ nomi ‎ 1‎ 2‎ 3‎ 4‎ 5‎ ‎‎____________________ tumani ‎ ‎ ‎ 1.‎ ________________________f/x‎ ‎ ‎ ‎ 2.‎ ‎ ‎ ‎ ‎ ‎ Tuman boʻyicha jami‎ ‎ ‎ ‎ ‎‎____________________ tumani ‎ ‎ ‎ 1.‎ ________________________f/x‎ ‎ ‎ ‎ 2.‎ ‎ ‎ ‎ ‎ Tuman boʻyicha jami‎ ‎ ‎ ‎ ‎ ‎ Viloyat boʻyicha jami‎ ‎ ‎ ‎